Hu-subdomain-request

=Videotorium intézményi aloldal igénylés menete=

Az igénylés folyamata

 * 1) Egy intézményi aloldal igénylése egy űrlap kitöltésével indítható el.
 * 2) Amennyiben az űrlap beküldésre került, az adatokat feldolgozzuk, majd visszajelzünk a bejelentő e-mail címén.
 * 3) Sikeres feldolgozás esetén a következőket állítjuk be:
 * aldomain (pl. http://mta.videotorium.hu), amely listázza az adott intézmény videóit
 * Google Analytics tracking kód
 * Intézményi szerkesztő (egy létező Videtorium felhasználó)

Intézményi szerkesztő
Az intézményi szerkesztő egy kiemelt jogokkal rendelkező Videotorium felhasználó. Az ő fiókjával lehetséges az intézményi aloldal tartalmának adminisztrálása:
 * hírek kezelése
 * bemutatkozás szerkesztése
 * a főoldali Ajánlott felvételeink doboz tartalmának módosítása
 * további felhasználók meghívása intézményi szerkesztőnek

Az intézményi szerkesztőnek beállított felhasználó a Videotoriumba belépve az Intézményem menüpontban ellenőrizheti a beállítás sikerességét. Ilyen esetben láthatja az intézménye nevét és lehetőségeket.

Bemutatkozás, hírek
Az Intézményem oldalon a Hírek kezelése menüpontot választva híreket adminisztrálhatunk. Újakat hozhatunk létre, amelyek az aloldal kezdőoldalán jelennek meg, de a korábban felvitteket törölhetjük, módosíthatjuk. Egy hír felvitelekor/szerkesztésekor az alábbi opciókat adhatjuk meg:
 * hír időbeli érvényessége: kezdő- és végdátum megadása, ezzel szabályozhatjuk, mikor legyen látható a hír
 * hír címe, bevezetője, teljes szövege: a cím és a bevezető a főoldalon listázható, a teljes szöveg csak a hírre kattintva jelenik meg
 * hír súlya: minél kisebb számot adunk meg, annál feljebb kerül a főoldali listában a hír

Ajánlott felvételeink
Az intézményi szerkesztő a saját publikus és privát felvételén kívül látja az összes, az intézményéhez tartozó (a többi, az intézményhez sorolt Videotorium-os felhasználó által feltöltött) publikus felvételt a Felvételeim oldalon.

Az oldal automatikusan válogat ezen felvételek közül a főoldalon látható Ajánlott felvételeink dobozba. Ha be szeretnénk állítani egy felvételre, hogy ajánlott legyen, kattintsunk az Adatok szerkesztése gombra, majd navigáljunk a Megosztás fül További beállítások részére. Válaszoljunk igennel a Kiemelt felvétel az intézményi főoldalon és az Ajánlóban? kérdésre.

Fejléc
Az aloldalhoz javasoljuk egy saját fejléc elkészítését, amelyhez PSD formátumú template-et innen lehet letölteni:

A fejlécből három verziót kell elküldeni az [mailto:admin@videotorium.hu admin@videotorium.hu] e-mail címre:
 * hu.jpg: magyar nyelvű fejléc
 * en.jpg: angol nyelvű
 * bg.jpg: kifutó

Követelmények a fejléccel kapcsolatban:
 * A fejlécen legyen felismerhető az intézmény neve és/vagy logója.
 * Színvilágban nyugodtan el lehet térni a fejléctől, de olyan színt javaslunk választani, ami az oldal alján lévő kék színű, impresszum sávval is harmóniában van.
 * Az egységes arculat érdekében kérjük nem módosítani a fejléc tetején lévő Videotorium logót és a mottót!
 * A logó háttérképének (a kifutó) célja, hogy nagyméretű képernyők esetén a fejléc (hu/en.jpg) szélességén "túlnyúló" részeken is biztosítsa az arculati elemet - ennek működése, helye könnyen ellenőrizhető a böngészőkben a zoom csökkentésével.
 * A felső Videotorium logótól "balra" nem érdemes tenni semmilyen grafikát, mert az kisebb monitorokon nem garantált, hogy megjelenik. A "hasznos terület" az előbb említett logó és a szintén fent lévő kereső box által közrezárt felület.